burgasdotpro/wikipedia huggingface dataset:
Ladislav Macko

Ladislav Macko (* 6. február 1948) bol slovenský tenisový reprezentant, ktorý pôsobil najmä v klube TK Slovan Bratislava. Neskôr sa Macko začal venovať trénerstvu. Najviac pôsobil v klube Tj Slávia právnik v Bratislave. Po skončení trénerstva sa Ladislav Macko stal kapitánom v NTC (Národné tenisové centrum).
Aktívna hráčska kariéra.
S tenisom začal v roku 1953 v Piešťanoch. Od roku 1965 sa stal členom TK Slovan Bratislava, kedy prispel k víťazstvu dorasteneckého družstva Slovan Bratislava na Majstrovstvách ČSSR družstiev. V rokoch 1964 a 1965 sa stal víťazom juniorského turnaja o Laneov pohár (predchodca turnaja ITF). V roku 1966 vyhral Pardubický juniorský turnaj a stal sa juniorským majstrom ČSSR. V roku 1966 sa prebojoval do štvrťfinále na medzinárodných majstrovstvách Francúzska juniorov Roland Garros. Reprezentoval ČSSR v súťaži o Galeov pohár v rokoch 1967 a 1968. Zvíťazil na medzinárodných turnajoch v Magdeburgu a v Subotici. Majstrom Slovenska v dvojhre mužov sa stal v rokoch 1965, 1970 a 1973. Reprezentoval tenisový oddiel Slovan Bratislava v extralige a I. tenisovej lige 13 rokov.
Trénerská kariéra.
Po skončení hráčskej kariéry sa začal venovať trénerskej činnosti. V Slovane Bratislava trénoval najskôr v TSM a potom v extraligovom družstve. Úspešne ukončil trénerské štúdium trénera I. triedy a je držiteľom trénerskej licencie A. Zo známych hráčok trénoval Zrubákovú, Bajčikovú a Frimmelovú. Najväčší úspech dosiahol v roku 1984, kedy pôsobil ako tréner družstva ČSSR, ktoré v zložení Mečíř, Vajda, Nováček, Stankovič zvíťazilo na Majstrovstvách sveta družstiev juniorov vo Vichy (Francúzsko). Ďalej pôsobil ako tréner pri reprezentačných družstvách v súťažiach ETA ako Helvetia Cup, Becker Cup, Winter Cup, ako aj na súťažiach juniorov Roland Garros, Orange Bowl, Bonfiglio Miláno a ďalších. Od roku 1999 pôsobil ako tréner Tenisovej akadémie pri TJ Slávia Právnik Bratislava.
NTC (Národné tenisové centrum).
Po skončení trénerskej kariéry sa Ladislav Macko stal členom klubu NTC (Národné tenisové centrum). Pôsobil tam, ako kapitán mládežníckeho tenisového družstva, ktoré reprezentovalo našu Slovensko. Momentálne sa Ladislav Macko pravidelne zúčastňuje trénerských tenisových seminárov, a pôsobí v Národnom tenisovom centre, ako metodik klubu.
Periklytos

Periklytos () bol grécky sochár v 5. storočí pred Kr.
Periklytos, grécky sochár neznámeho rodiska, pôsobil v 2. polovici 5. storočia pred Kr. Podľa Pausania bol žiakom sochárskeho majstra Polykleita a učiteľom Antifana z Argosu. Spolu s inými umelcami pracoval zrejme na sérii 20 sôch kráľov Argosu, na dielach, ktoré stáli vo veľkej exedre (polkruhový ohradený priestor) v Delfách.
Breuer

Breuer môže byť:
Hyper-V

Microsoft Hyper-V, prezývaný aj ako Viridian a v minulosti nazývaný ako Windows Server Virtualization, je hypervízorovo stavaný serverový systém pre x86-64 (32 a 64 bit) systémy.
Beta verzia Hyper-V bola dodávaná aj s niektorými edíciami Windows Server 2008 a konečná verzia (automaticky aktualizovaná cez Windows Update) bola vydaná 26. júna 2008. Hyper-V. Od tej doby je Hyper-V dostupný zadarmo, ako celok. Tiež sa dočkal aktualizácie na druhú generáciu - R2.
Architektúra.
Hyper-V je hypervízorovo stavaný serverový systém. To znamená, že má svoj vlastný hlavný operačný systém (Väčšinou Windows Server 2008 a pod.) a pomocou virtualizácie sa cez neho môžu spustiť ďalšie operačné systémy - všetko v rámci jedného fyzického počítača.
Hlavný systém má na starosti ostatné systémy. Tvorí sa tzv. API hypercall, čo je rozhranie na programovanie a nastavovanie aplikácií. Ostatné systémy nemajú všeobecne priamy prístup k procesoru a hardvéru. Každá žiadosť o využitie HW je prevádzaná cez tzv. VMBus (Virtual Machine Bus) na hlavný operačný systém.
Verzie a ich varianty.
Hyper-V dnes existuje v dvoch variantoch: Ako samostatný celok, nazývaný Microsoft Hyper-V Server 2008 a ako inštalovateľná súčasť Windows Server 2008 a Windows Server 2008 R2. Ide o inštaláciu samostatného jadra Windows Server 2008, ktorá zahŕňa úplnú funkčnosť Hyper-V, avšak ostatné softvérové vybavenie je nemožné využiť rovnako tak ako mnoho služieb Windows. Druhý variant je celok - Hyper-V Server 2008. Tá je obmedzená len na príkazový riadok, cez ktorý upravujeme všetko: nastavenie konfigurácií, operačného systému, hardvéru atď.
Thyrea

Thyrea môže byť:
Günther Bornkamm

Günther Bornkamm (* 8. október 1905, Görlitz, Pruské kráľovstvo† 18. február 1990, Heidelberg, Nemecko) bol nemecký protestantský teológ.
Životopis.
Bornkamm študoval protestantskú teológiu na "Eberhard Karls Universität" v Tübingene, "Philipps-Universität" v Marburgu a "Georg-August-Universität" Göttingene. V roku 1930 obhájil na univerzite v Marburgu pod vedením Rudolfa Bultmanna dizertačnú prácu a získal akademický titul "Dr. theol".
V roku 1934 sa habilitoval na niekdajšej "Albertus-Universität" v pruskom Königsbergu. No už v roku 1937 mu nacisti odňali povolenie vyučovať ("venia legendi"), pretože bol aktívnym spolupracovníkom protinacistickej "Vyznávajúcej cirkvi" (Bekennende Kirche). Nesúhlasil s nacifikáciou nemeckého protestantizmu a odmietal sa podieľať na aktivitách tzv. "Deutsche Christen". Následne pôsobil ako farár v Münsteri a Dortmunde. V roku 1943 musel narukovať.
Do akademického sveta sa mohol vrátiť až po skončení Druhej svetovej vojny. V rokoch 1947 až 1949 bol profesorom teológie na "Georg-August-Universität" v Göttingene.
Od roku 1949 až do svojej emeritácie v roku 1971 pôsobil Bornkamm ako riadny profesor Nového zákona na "Ruprecht-Karls-Universität" v Heidelbergu. V akademickom roku 1965 / 1966 bol rektorom tejto univerzity.
Počas pôsobenia v Heidelbergu napísal aj svoje najznámejšie dielo "Jesus von Nazareth" (1956). Bornkamm bol, na rozdiel od Bultmanna, presvedčený, že historicko-kritická exegéza dokáže odlíšiť medzi skutočnými Ježišovými výrokmi a neskoršími teologickými interpretáciami jeho učeníkov. Ježišov príbeh je možné, doslova, „odfiltrovať“ z kerygmy. Táto Bornkammova kniha bola preložená do viacerých svetových jazykov.
Ďalšou významnou prácou bola "Überlieferung und Auslegung im Matthäusevangelium" (Tradícia a výklad v Matúšovom evanjeliu) z roku 1960. Günther Bornkamm, Willi Marxsen (1919 – 1993) a Hans Conzelmann (1915 – 1989) sú právom považovaní za priekopníkov tzv. redakčnej kritiky v rámci novozákonnej historicko-kritickej exegézy.
Knihu "Paulus" venoval Bornkamm „svojmu priateľovi Hansovi von Campenhausenovi pri príležitosti jeho 65. narodenín.“
Bornkamm bol od roku 1956 členom Heidelberskej akadémie vied ("Heidelberger Akademie der Wissenschaften"). Taktiež bol členom Ekumenického združenia protestantských a katolíckych teológov ("Ökumenischer Arbeitskreis evangelischer und katholischer Theologen") a Köngenského zväzu ("Köngener Bund").
K jeho žiakom o. i. patrili aj Egon Brandenburger (* 1928), Dieter Georgi (1929 – 2005) a Ferdinand Hahn (1926 – 2015).
Rodina.
Jeho brat bol cirkevný historik Heinrich Bornkamm (1901 – 1977), špecializoval sa predovšetkým na život a dielo Martina Luthera.
Manželkou Günthera Bornkamma bola teologička Elisabeth Zinn (1908 – 1995), mimochodom, vzdialená príbuzná a priateľka známeho nemeckého teológa a protinacistického bojovníka Dietricha Bonhoeffera (1906 – 1945).
Dcérou Günthera a Elisabethy Bornkammovcov je profesorka anglistiky a literárnej vedy na "Universität Konstanz" Aleida Assmann (* 1947), jej manželom je nemecký egyptológ Jan Assmann (* 1938).
Alessia Cara

Alessia Cara, vlastným menom Alessia Caracciolo (* 11. júl 1996, Mississauga, Ontário, Kanada) je kanadská speváčka a skladateľka. Po zverejnení akustických coverov ako "Love Yourself" a "Sweater Weather" online, podpísala v roku 2014 zmluvu s EP Entertainment &amp; Def Jam Recordings a nasledujúci rok vydala svoj debutový singel „Here“, ktorý obsadil 19. priečku kanadského rebríčka Hot 100. V USA sa stal tzv. "sleeper hitom", a eventuálne sa dostal na 5. miesto rebríčka "Billboard" Hot 100.
Jej debutový štúdiový album "Know-It-All" (2015), obsadil 8. miesto v kanadskom albumovom rebríčku a 9. miesto v rebríčku "Billboard" 200. 
Tretí singel albumu, "Scars to Your Beautiful", obsadil v roku 2016 na Billboard Hot 100 8. priečku.
V roku 2017, Cara spolupracovala s DJ-om a producentom Zeddom na singli "Stay", ktorý je v Kanade certifikovaný sedemnásobnou platinovou platňou, a podieľala sa na piesni rappera Logica "1-800-273-8255". Cara bola nominovaná na štyri ceny Grammy, a v roku 2018 získala Cenu Grammy pre najlepšieho nováčika. Taktiež bola nominovaná na Cenu za skladbu roka a Cenu za nahrávku roka na 2019 Latin Grammys, za jej spoluprácu so spevákom Juanesom na piesni "Querer Mejor". 
Jej druhý štúdiový album, "The Pains of Growing" (2018), zožal relatívny úspech so singlami "Growing Pains" a "Trust My Lonely". Na kanadských Juno Awards bol ocenený ako Album roka a Popový album roka, zatiaľ čo ona získala cenu Skladateľ roka.
Jej tretí album "In The Meantime" vyšiel v roku 2021. Od kritikov dostal zväčša pozitívne hodnotenia.
Detstvo a vzdelanie.
Pochádza z Bramptonu v Ontáriu, kde navštevovala katolícku strednú školu kardinála Ambrozica. Jej rodina pochádza z Kalábrie. Jej otec sa narodil v Kanade talianskym rodičom a jej matka je taliansky prisťahovalec. Alessia vie hovoriť po taliansky. Ako dieťa písala poéziu a hrala v divadle. Ako 10 ročná začala hrať na gitaru a naučila sa rôzne piesne. Keď mala 13, začala s vlastným YouTube kanálom, kde nahrávala cover verzie rôznych skladieb.
Afeidas (syn Arkada)

Afeidas () je v gréckej mytológii syn lykosúrskeho kráľa Arkada. 
Afeida, syna lykosúrskeho kráľa Arkada, považovali v starovekom Grécku za arkádskeho hrdinu. Jeho matkou bola podľa rôznych verzií buď Laodameia, dcéra spartského kráľa Amykla alebo Meganeira, dcéra eleusínskeho kráľa Krokóna, alebo nymfa Chrysopeleia. 
Grécky cestovateľ Pausanias, ktorý v 2. storočí navštívil Arkádiu sa od miestnych obyvateľov okrem iných informácií dozvedel, že matkou Afeida bola dryáda Erato: „"Túto vílu nazývajú Erato a tvrdia o nej, že Arkadovi sa s ňou narodil Azan, Afeidas a Elatos; ešte predtým sa mu narodil ľavoboček Autolaos. Arkas rozdelil synom, ktorí dospeli, zem na tri diely, jedna časť bola pomenovaná po Azanovi Azánia. Z tejto časti sa vraj odsťahovali tí, ktorí bývajú okolo jaskyne vo Frýgii zvanej Steunos a okolo rieky Penkaly. Afeidas dostal Tegeu s príslušným územím, preto tiež básnici nazývajú Tegeu územím Afeida. Elatos získal pohorie Kyllénu, vtedy ešte bezmennú. Neskôr sa Elatos odsťahoval do dnešnej Fókydy, pomáhal Fókom zaťažených vojnou obyvateľmi Flegyai a stal sa zakladateľom mesta Elateie. Azan mal syna Kleitora, Afeidas Alea, Elatos mal vraj päť detí: Aipyta, Perea, Kylléna, Ischya a Stymféla."“
Štátny dlhopis

Štátny dlhopis je dlhopis, ktorého emitentom je štát. Štátne dlhopisy patria medzi najkvalitnejšie cenné papiere, sú považované za cenné papiere s nulovým rizikom insolventnosti, pretože splatnosť a výplatu výnosov garantuje štát a ich likvidita je vysoká. Bezpečnosť tejto investície je spravidla vyvážená nižším úročením. Štát, zastúpený vládou je subjekt, ktorý má na kapitálovom trhu významné postavenie. V prípade že výsledkom hospodárenia štátneho rozpočtu je deficit, je potrebné ho pokryť dodatočnými finančnými prostriedkami. Riešením tohto stavu je najčastejšie zadĺženie štátu formou emisie cenných papierov s rôznou dobou splatnosti. Veriteľmi týchto dlhopisov sú predovšetkým banky, ale tiež verejnosť.
Riziko.
Kreditné riziko.
Kreditné resp. úverové riziko krajiny je rizikom zlyhania platbyschopnosti daného štátu. Kreditné riziko je väčšinou vyjadrené v podobe hodnotenia od ratingových agentúr. Najznámejšie kreditné ratingy pochádzajú od ratingových agentúr ako Standard and Poor's, Moody's a Fitch. Čím je krajina dôveryhodnejšia, tým má vyššie hodnotenie a tým je nižšia výnosnosť emitovaných dlhových nástrojov, pretože sa znižuje pravdepodobnosť nesplatenia dlhového nástroja. Naopak, čím je krajina menej dôveryhodná, tým je jej hodnotenie nižšie. To sa potom odráža vo vyššej výnosnosti emitovaných dlhopisov. 
Riziko tržnej úrokovej sadzby.
Jedná sa o nebezpečenstvo možného budúceho kolísania tržných úrokových sadzieb. Ak úrokové sadzby rastú, nové dlhopisy majú vyššiu úrokovú sadzbu a preto investori preferujú nové dlhopisy. Čím je dlhšia doba splatnosti dlhopisu, tým je pohyb toto riziko výraznejšie.
Inflačné riziko.
Inflačné riziko súvisí s možnosťou rastu miery inflácie (cenovej hladiny), ktorá má nepriaznivý vplyv na reálnu výnosnosť finančných investícií. Nominálne miery výnosu pri väčšine finančných inštrumentoch stúpajú pri rastúcej inflácii avšak to neplatí pre ich reálne hodnoty. Vo vysoko inflačnom prostredí môžu tieto výnosy dosahovať dokonca záporných hodnôt.
Menové riziko.
Ide o faktor týkajúci sa výhradne dlhových cenných papieroch denominovaných v inej ako domácej mene. Ak sa investor rozhodne investovať do zahraničného dlhopisu, musí počítať s rizikom zmeny devízového kurzu medzi domácou a zahraničnou menou.
Štátne pokladničné poukážky.
Štátne pokladničné poukážky sú hromadne emitované dlhové cenné papiere, s dobou splatnosti kratšou ako jeden rok (3, 6, 9 mesiacov, maximálne 364 dní), obchodovateľné na peňažnom trhu a vydávané Ministerstvom financií Slovenskej republiky s cieľom kryť deficit štátneho rozpočtu (krátkodobý nesúlad medzi príjmami a výdavkami). Slúžia tiež ako dôležitý nástroj fiškálnej politiky štátu (na ovplyvňovanie množstva peňazí v ekonomike, likvidity). Ide o bezkupónové (diskontné) cenné papiere. Predkladať ponuky na nákup emisií štátnych pokladničných poukážok na slovenskom primárnom trhu môžu iba primárni účastníci, ktorí majú na Slovensku uzavretú zmluvu s agentúrou pre riadenie dlhu a likvidity (ARDAL). 
Štátne dlhopisy na Slovensku.
Štátne dlhopisy môžme charakterizovať ako
Elateia

Elateia () môže byť:
Krokón

Krokón () môže byť:
Meganeira

Meganeira () môže byť v gréckej mytológii:
L-karnozin

L-karnozin je organická látka prirodzene sa vyskytujúca v ľudskom tele, konkrétne v kostrových svaloch, srdci a mozgu. Tvoria ju dve aminokyseliny – alanín a histidín. Ako silný antioxidant chráni bunkové membrány pred škodlivými vplyvmi prostredia. 
História.
Karnozín objavil ruský vedec W. S. Gulevič na začiatku 20. storočia. Prvotné výskumy sa zaoberali jeho štruktúrou, distribúciou a vlastnosťami. Priamy vplyv karnozínu na mozog, svaly a ich odolnosť voči únave preukázal S. E. Severin. Odvtedy je známy tzv. „Severinov fenomén“, ktorým sa označuje proces rýchlej svalovej regenerácie. Tento ruský vedec odhalil, že karnozín tlmí účinky kyseliny mliečnej na svaly, zvyšuje ich sťahovateľnosť (kontraktilitu) a regeneruje svaly. Okrem využitia v športe sa v minulosti používal aj na liečbu žalúdočných vredov. Výskum austrálskych a britských vedcov potvrdil schopnosť karnozínu spomaliť proces starnutia. V roku 2002 tím vedcov na čele s Dr. Michaelom G. Chezom priniesol informácie o pozitívnom vplyve karnozínu u autistických detí, podľa ktorého sa zlepšilo ich správanie, komunikácia a socializácia. V súčasnosti je publikovaných viac ako 900 štúdií o karnozíne. 
Charakteristika.
Karnozín je dipeptid tvorený dvoma aminokyselinami- alanínom a histidínom. Jeho výrazné antioxidačné účinky chránia bunkové membrány, bielkoviny, DNA a lipidy. Karnozín výrazne prispieva k zvýšeniu svalovej sily a vytrvalosti, redukuje poškodenie buniek vplyvom alkoholu. Prirodzene sa nachádza v ľudskom tele, kde si ho každá bunka vytvára podľa potreby. Od určitého veku však schopnosť jeho produkcie klesá a znižuje sa i úroveň ochrany buniek pred oxidačným stresom. Záujem o jeho výskum sa neustále zvyšuje, v súčasnosti prebieha množstvo štúdií po celom svete. Mohol by pomôcť spomaliť proces starnutia kože a buniek, či uplatniť sa ako pomocná látka pri ochoreniach nervového, kardiovaskulárneho systému, cukrovke, svalovej dystrofii. Zlepšenia sa predpokladajú pri autistickom spektre, poruchách učenia a správania. Preventívne by mohol zamedziť rozvoju Alzaheimerovej a Parkinsonovej choroby.
Juraj Štefanka (rozlišovacia stránka)

Juraj Štefanka môže byť:
Ján Kačmár

Generálmajor Ing. Ján Kačmár (* 5. december 1951, Kobylnice – † 27. december 2012, Prešov) bol slovenský generál, bývalý veliteľ Síl výcviku a podpory.
Život.
Vojenskú školu Jana Žižku z Trocnova, Opava ukončil v roku 1969. Roku 1973 ukončil Vysokú vojenskú školu Pozemného vojska, Vyškov. Po jej absolvovaní sa v roku 1973 stal vojakom z povolania, pričom získal hodnosť poručíka. Následne do roku 1976 vykonával vojenské veliteľské funkcie na úrovni rota . Roku 1978 absolvoval postgraduálne interné štúdium na Vojenskej akadémii Antonína Zápotockého v Brne. V období od roku 1978 do roku 1979 bol veliteľom tankového práporu v Humennom. Následne bol v rokoch 1979 až 1987 vo výkone funkcie zástupcu veliteľa a veliteľom tankového pluku v Humennom. Od roku 1987 až do roku 1996 vykonával funkcie zástupcu veliteľa tankovej divízie. V roku 1997 absolvoval Vojenskú akadémiu Generálneho štábu v Moskve. Od roku 1997 bol náčelníkom štábu armádneho zboru, náčelníkom Štábu pre plánovanie operácií GŠ, náčelníkom Správy operácií GŠ a zástupcom veliteľa Síl výcviku a podpory OS SR. 18. decembra 2004 sa stal veliteľom Síl výcviku a podpory OS SR v Trenčíne.
5. decembra 2002 dosiahol prvú generálsku hodnosť – brigádny generál. Svoju vojenskú kariéru ukončil roku 2007 vo funkcii veliteľa Síl výcviku a podpory OS SR. Ovládal ruský a anglický jazyk. 
Pochovaný je v Stropkove – Bokši
Miesta vojenského pôsobenia.
Vyškov, Prešov, Humenné, Brno, Trenčín, Opava, Moskva, Bratislava
Glossina

Glossina (po slovensky: bodavka; zastarano alebo nevhodne: "bodalka"; staršie: pichavka alebo mucha; neformálne: glosína, mucha tse-tse, tse-tse mucha, tse-tse, staršie: cece) je rod dvojkrídleho hmyzu. 
Je známy ako prenášač spavej choroby a dobytčej choroby nagana. Najviac múch z tohto rodu žije v Rovníkovej Afrike. Poznáme okolo 31 druhov, tie sa delia na 3 podrody. Za rok otrávi a zabije približne pol milióna ľudí a 3 milióny hospodárskych zvierat.
Najznámejšie druhy sú:
Obidva uvedené druhy, najmä však prvý, sa zvyknú označovať aj ako tse-tse (staršie: cece) [v užšom zmysle] - porov. rozlišovaciu stránku tse-tse.
Chloe Bennet

Chloe Bennet (rodená: Chloe Wang) (*18. apríla 1992, Chicago, Illinois, USA) je americká herečka a speváčka. Najviac sa preslávila rolou Daisy ""Quake" Johnson (predtým Skye) v seriáli televíznej stanice ABC Agenti S.H.I.E.L.D.
Životopis.
Narodila sa v Chicagu. Je dcérou Stephany a Benneta Wanga. Má šesť bratov: troch biologických, dvoch africko-amerického pôvodu a jedného mexicko-filipínskeho. Navštevovala St. Ignatius College Prep v Chicagu. V 15 rokoch sa presťahovala do Číny za speváckou kariérou. Tu si kvôli západným médiám zmenila meno na Chloe Bennet.
Kariéra.
Zatiaľ čo v Číne študovala mandarínštinu vydala tu svoj debutový singel "Uh oh" v mandarínštine ako aj v angličtine nasledoval singel "Every Day in Between", ktorý naspievala len v angličtine. Potom sa presťahovala do Los Angeles v Kalifornii.
Po prvé sa na obrazovkách objavila v letnej tanečnej show "The Nightlife". V roku 2011 sa objavila vo videoklipe kórejskej skupiny Big Bang ku pesničke "Tonight"". Počas rokov 2012 – 2013 hrala vedľajšie roly Hailey v dramatickom seriály ABC Nashville.
V decembri 2012 bola obsadená do hlavnej role seriálu Agenti S.H.I.E.L.D.
Marshmallow

Marshmallow (alebo marsh-mallow, / máršmelou /), je cukrík pozostávajúci z cukru, kukuričného sirupu, vody, želatíny, väčšinou aj z vajec, zjemnený v horúcej vode, glukózou a s pridanou príchuťou, väčšinou i potravinárskymi farbivami, premenený do hubovitej konzistencie a vytvarovaný do formy typicky menšieho valčeka. Existuje aj liečebná verzia marshmallow, z ibišu lekárskeho ("Althaea officinalis").
V Severnej Amerike, Spojenom kráľovstve a v Austrálii je zvykom si marshmallows opekať nad táborovým ohňom, podobne ako špekáčiky. Môžu sa tiež dávať do kakaa.
Aurélie Dupontová

Aurélie Dupontová (; * 15. január 1973, Paríž) je francúzska baletná tanečnica, vedúca tanca v Opéra National de Paris.
Svoju tanečnú kariéru začala v roku 1983 kedy sa dostala do Baletnej školy Parížskej opery ("L’École de danse de l’Opéra de Paris"). V súbore tancovala od svojich šestnástich rokov, od roku 1987 a v decembri 1996 sa stala "première danseuse". V roku 1998 bola po stvárnení Kitri v produkcii baletu Rudolfa Ňurejeva "Don Quixote" menovaná za vedúcu sólistku ("Étoile"). Účinkovala tiež v revivale Ňurejevovej verzie "Spiacej krásavice".
V roku 2010 Cédric Klapisch prezentoval dokumentárny film o Dupontovej s názvom "L'espace d'un instant", ktorý natočil počas predchádzajúcich dvoch rokov.
Dupontová oficiálne odišla na dôchodok z javiska Parížskej opery 18. mája 2015 po predstavení "Manon" Kennetha MacMillana. 5. februára 2016 bolo oznámené, že sa stane nasledujúcou vedúcou tanca Parížskej opery po rezignácii Benjamina Millepieda.
Letecký personál

Letecký personál je súhrnné označenie posádok lietadiel vybavených platným preukazom spôsobilosti na výkon ich funkcie (letový personál) a leteckého pozemného personálu.
Delenie.
Podľa "Slovenského leteckého slovníka terminologického a výkladového" (1998) možno letecký personál rozdeliť nasledovne:
K leteckému personálu patria tiež inštruktori, ktorí sú v rámci svojej odbornej skupiny oprávnení učiť, preskúšavať a vykonávať dozor pri činnosti žiakov leteckého personálu. Členov leteckého personálu v rámci práv daných svojou odbornou skupinou resp. triedou kontrolujú a prakticky preskúšavajú inšpektori.
K posádke lietadla patrí taktiež palubný rádiotelegrafista a palubný rádiotelefonista, slovník sa o nich ale nezmieňuje v hesle o výkonných letcoch.
Infected Rain

Infected Rain je moldavská nu/alternative metalová skupina.
História.
Skupinu založili v roku 2008 gitarista Vadim „Vidick“ Ozhog, speváčka Elena Kataraga alias Lena Scissorhands a Ivan Kristioglo alias DJ Kapa.
8. augusta 2008 vystupovali na heavy metalovom festivale v Kryme, menom Red Alert. Neskôr v auguste, toho istého roku, nahrali prvé demo CD zostávajúce z troch piesní („With Me“, „Parasite“ a „No Idols“). Taktiež mali niekoľko koncertov v Kišiňove a na Ukrajine.
V nasledujúcich rokoch vystupovali na metalových festivaloch ako Metal Heads’ Mission 2009, RockHausen 2008/2009, Fuckin’FuckFest 3, Big Up! Urban Fest 2009 (kde kapela zaujala prvé miesto) a Forest Kap 2009/2010. V lete roku 2009 vydávajú "EP2009" zložené z 6 piesní („Judgmental Trap“, „Panika“, „No More“, „Escape“, „Go Away“ a „Homeless“). Nápaditou kombináciou ženského screamu, tvrdých rífov a elektronických prvkov vytvárajú individuálny štýl kapely Infected Rain. V zime 2010 vychádza prvý videoklip „Judgemetal Trap“. V roku 2011 skupina vydáva prvý album "Asylum" a vyrážajú na turné v Rumunsku. V januári 2012 vydávajú druhý videoklip „At The Bottom of The Bottle“. V lete 2012 vydávajú 2 piesne aj s videoklipmi: „Me Agains You“ a „Stop Waiting“. Na jeseň roku 2013 vyrážajú na prvé veľké turné po Rumunsku, Ukrajine, Rusku a Bulharsku. 15. mája 2014 nahrávajú nový album "Embrance Eternity". V lete 2014 vystupuje skupina na festivaloch FajtFest 2014 (v Česku), Maraton Festival, ROUTE68 SUMMERFEST, a Rockstadt Extreme Fest 2014. 20. apríla 2017 vydávajú nový album "86", obsahujúci 11 skladieb. Texty piesní sú písané samotnou Lenou Scissorhand a sú v angličtine. Hudba je komponovaná hlavne gitaristom Vidick-om, v spolupráci so zvyšnými členmi kapely. Ako ženská frontmanka je Lena známa svojím silným hlasom a tetovaniami.
Hudobný štýl.
Infected Rain je známa svojou rôznorodosťou hudobných štýlov, ako nu metal (rap, turntablism), nu metalcore (breakdowns, chytľavé gitarové rify, screaming), melodic death metal (harmónia, melódie, deathgrowls). Vokály majú rozsah od highpitched screams až deathgrowling, čistý spev a v menšej miere rap.
Ján Balciar

Generál Ing. Ján Balciar (* 22. júl 1963, Rimavská Sobota) je slovenský generál. V roku 2003 bol po ukončení služby v Policajnom zbore, prijatý do služobného pomeru profesionálneho vojaka Ozbrojených síl SR s vyčlenením na plnenie úloh v organizačných zložkách Vojenského spravodajstva na Ministerstve obrany SR.
Život a vzdelanie.
Po skončení základnej a strednej školy v rodnom meste roku 1986 ukončil Vysokú školu poľnohospodársku v Nitre a následne po skončení vojenskej služby roku 1987 nastúpil do služobného pomeru na oddelenie hospodárskej kriminality OS ZNB. Od roku 1990 pôsobil v Policajnom zbore SR kde zotrval až do roku 2003. Neabsolvoval žiadne klasické, vysoké vojenské vzdelanie. V športovej oblasti sa aktívne venoval džudu kde dosiahol majstrovský stupeň džuda-prvý dan. Je ženatý a s rodinou býva v Bratislave.
Služobná kariéra.
Počas policajnej služby bol vedúcim oddelenia násilnej kriminality Odboru kriminálnej polície Okresného veliteľstva Policajného zboru v Rimavskej Sobote. Neskôr špecialistom oddelenia národnej protidrogovej jednotky. Plnil úlohy aj v iných spravodajských útvaroch v oblasti bezpečnostnej komunity SR. Prešiel výcvikom a kurzami aj zahraničných spravodajských služieb.
V roku 2003 bol prijatý do služobného pomeru profesionálneho vojaka Ozbrojených síl SR a minister obrany ho vyčlenil na plnenie úloh organizačných zložiek Vojenského spravodajstva. Pracoval vo viacerých pozíciách vo Vojenskom spravodajstve. Od začiatku roka 2013 vykonával funkciu 1. zástupcu riaditeľa Vojenského spravodajstva. Riaditeľom Vojenského spravodajstva ministerstva obrany SR bol od roku 2016.
23. marca 2020 oznámil, že sa vzdá funkcie k 31. marcu 2020.
Hodnostná kariéra.
Do prvej vojenskej generálskej hodnosti brigádny generál bol prezidentom Slovenskej republiky vymenovaný v roku 2013.
Podvodník

Podvodník (orig. "The Grinder") je americký komediálny televízny seriál z právnického prostredia. Vysielal sa na stanici Fox od 29. septembra 2015 do 10. mája 2016. Napriek vysokému hodnoteniu kritikov, seriál mal nižku sledovanosť a 12. mája 2016 bolo potvrdené, že nebude pokračovať.
Dezider Tóth

Dezider Tóth, alebo Monogramista T.D (* 13. marec 1947, Výčapy-Opatovce) je slovenský výtvarník. 
V rokoch 1962 – 1966 študoval na ŠUP v Bratislave u prof. Rudolfa Filu a Štefana Schwartza a medzi rokmi 1966 – 1972 študoval u prof. Petra Matejku na VŠVU v Bratislave. Od roku 1991 do 2015 vyučoval na VŠVU a v roku 2002 bol menovaný profesorom intermediálnej tvorby na pražskej AVU. Od roku 2013 žije a tvorí v Brne.
Tvorba.
Od 70. rokov patrí k popredným predstaviteľom slovenského konceptuálneho umenia. Vo svojej tvorbe sa venuje umeniu akcie, inštaláciám, maľbe, objektu, minimalistickým intervenciám a tvorí tiež autorské knihy. V roku 1970 sa zúčastnil I. otvoreného ateliéru Rudolfa Sikoru.
Youth (album BTS)

Youth je druhý japonský štúdiový album od juhokórejskej chlapčenskej skupiny BTS, ktorý bol vydaný 7. septembra 2016 a obsahuje 13 skladieb.
Vydania.
Obe verzie majú kompletný zoznam skladieb a foto karty so všetkými limitovanými edíciami albumu.
Komerčné vystúpenia.
Album predal viac než 44 547 kópií hneď v prvý deň vydania na Oricon Daily Album Chart a tiež bol certifikovaný zlatou platňou za viac než 100 000 predaných kópií v Japonsku.
Face Yourself

Face Yourself  je tretí japonský štúdiový album od juhokórejskej chlapčenskej skupiny BTS, ktorý bol vydaný 4. apríla 2018. Obsahuje 12 skladieb vrátane japonských verzií ich predošlých singlov z albumov "Wings" či "Love Yourself: Her", tak ako aj troch nových originálnych japonských skladieb "Don't Leave Me", "Let Go" a "Crystal Snow".
Vydanie albumu.
Album bol vydaný 4. apríla a spolu s nim aj tri limitované edície. Nové japonské verzie skladieb ako "Go Go" či "Best of Me" z ich kórejského albumu "Love Yourself: Her" boli taktiež zahrnuté v zozname skladieb. 8. marca bola oznámená nová japonská skladba "Don't Leave Me", ktorá sa stala úvodnou skladbou k japonskej televíznej dráme "Signal".
Aj napriek tomu, že album bol vydaný 4. apríla, umiestnil sa na prvej priečke Oricon's Daily CD Album chart. Svoj post si tak udržal sedem po sebe nasledujúcich dní, čo zapríčinilo, že sa objavil na prvom mieste Weekly Album Chart s viac než 282,000 predanými kópiami, 
čím prekoval šesť ročný rekord skupiny KARA za najvyšší počet predaných kópií v prvom týždni od kórejského umelca na Oricon Chart. Album sa udržal v rebríčku tri týždne s viac než 300,000 predanými kópiami.
Vydania.
K dispozícií sú štyri verzie albumu : Typ A, Typ B, Typ C a regulárna verzia. Všetky albumy obsahujú také iste skladby, kým Typ A a Typ zahŕňajú aj DVD kontent.
Húšky (Borský Svätý Jur)

Húšky sú obecná časť obce Borský Svätý Jur v Trnavskom kraji, v okrese Senica, na Záhorí.
Obecná časť sa nachádza spoločne aj s ostatnými popri potoku Lakšár. Bývalí obyvatelia obce boli pracovití, obrábali skúpu piesčitú pôdu, na mnohých miestach nivné časti používali ako pasienky prípadne pestovali konope a ľan, ktorý potom ručne použili na zhotovovanie odevných súčastí, posteľnej či spodnej bielizne. Najbližšia obec je Závod, vzdialená 2,5 km, do Moravského Svätého Jána už 5 km a do materinskej obce Borský Svätý Jur až 6 km, no dá sa prejsť cestou cez časť Tomky, to je 9 km a najbližšia železničná stanica sa nachádza 8 km ďalej, v obci Sekule.
Obyvatelia osady Húšky spoločne s ostatnými osadníkmi okolitých osád popri potoku Lakšár navštevovali farnosť v Borskom Svätom Jure, do ktorého sa museli dostaviť pešo. V tridsiatych rokoch si postavili kostolík priamo v osade a každých štrnásť dní prichádzal kňaz priamo na Húšky.
V súčasnej dobe žije v obci len málo obyvateľov, z toho je v časti obce prevažná časť chalúp.
Surfing (šport)

Surfovanie je šport, ktorý využíva kinetickú energiu pohybu upravenej dosky na prelamujúcej sa príbojovej pobrežnej vodnej vlne.
História.
Stovky rokov bolo surfovanie ako šport ústrednou súčasťou starovekej polynézskej kultúry. Britskí objavitelia ho prvýkrát odpozorovali na Tahiti v roku 1767. 
Obľúbené destinácie.
V súčasnosti medzi popredné surferské destinácie patrí Havaj a Kalifornia v Spojených štátoch amerických, Austrália, Maroko v Afrike a v Ázii je populárnou destináciou pre surferov indonézske Bali. Čo sa týka surfovania a európskych destinácií, obľúbenými lokalitami sú Španielsko, Francúzsko či Portugalsko. 
Ideálne obdobie na surfovanie v Európe je počas jesenných a zimných mesiacov. Hoci je voda v tomto období pomerne studená, Golfský prúd ju pomáha udržiavať aj v severských krajinách na znesiteľnej teplote. Najlepšie vlny sa tvoria prevažne na atlantickom pobreží. 
Druhy dosiek a technika surfovania.
Na surfovanie sa využíva viacero typov surfovacích dosiek. Dlhšie dosky spôsobujú väčšie trenie s vodou, preto sú tieto typy dosiek pomalšie a ťažšie ako menšie dosky. Tento typ surfovacej dosky je vhodný pre úplných začiatočníkov, ktorí na začiatku potrebujú pomoc pri vyrovnávaní balansu. Ak surfer získa potrebné skúsenosti na dlhšej doske, prechádza na kratšie a ľahšie surfovacie dosky. S nimi majú surferi väčšiu kontrolu a možnosť manévrov vo vode. 
Pre surfera je vždy dôležité dopádlovať k blížiacej sa vlne, v správny okamih vyskočiť na dosku, zostať prikrčený a zároveň byť schopný udržať sa na doske v smere vlny. Surfer by mal zostať naklonený dopredu, aby získal väčšiu rýchlosť a zároveň sa opierať o zadnú nohu, s ktorou brzdí. Pokiaľ chce surfer predĺžiť dĺžku jazdy na vlne, mal by sa udržať rovnobežne s hrebeňom vlny. 
Každoročne sa 20. júna oslavuje "Medzinárodný deň surfovania", ktorý oslavuje tento šport a životný štýl s ním spojený.
Defibrilácia

__VYNÚTIŤOBSAH__
Železničná stanica Veľké Leváre

Železničná stanica Veľké Leváre je železničná stanica v obci Veľké Leváre. Obsluhuje ju trať Bratislava – Kúty – Břeclav a leží v 33,180 km, medzi mestom Malacky a obcou Závod. Je elektrifikovaná striedavou sústavou 25 kV/50 Hz.
Na stanici je k dispozícií pokladňa na predaj cestovných lístkov. Sídlo prednostu je v železničnej stanici Kúty.
Všetkých päť nástupíšť má povrch z betónových panelov. Smerom na Bratislavu sa najčastejšie využíva tretie, smerom na Kúty tretie, občas štvrté nástupište. Tiež je možná jazda vlakov obidvomi smermi po obidvoch koľajach.
Železničná stanica je od obce vzdialená zhruba východným smerom. Prístupná je po Závodskej ulici a obsluhovaná je autobusmi, smerujúcimi do Malých Levár. Počas dňa sa tam vystrieda niekoľko autobusov, ktoré sa na železničnej stanici zvyknú otáčať, tie smerujú smerom na Malacky alebo Borský Svätý Jur.
Extraliga hádzanárov 2017/18

Extraliga hádzanárov v sezóne 2017/18 bol 25. ročník extraligy hádzanárov, najvyššej hádzanárskej súťaže mužov na Slovensku, kontrolovanej Slovenským zväzom hádzanej (SZH). V súťaži učinkovalo rovnako ako v minulej sezóne 10 družstiev. Aktuálny majster HT Tatran Prešov sa okrem slovenskej súťaže zúčastnil aj 6. ročníka nadnárodnej súťažeSEHA ligy. Súťaž v tejto sezóne niesla mediálny názov Slovnaft Handball Extraliga a jeho víťaz získal Pohár Antona Frola. 12. titul v rade získal HT Tatran Prešov, ktorý vo finálovej sérii zvíťazil nad tímom HK Topoľčany.
Systém súťaže.
Systém súťaže sa oproti minulej sezóne mierne pozmenil. Základná časť pozostávala z 18 kôl. Každý s každým sa stretol 2-krát, čo znamená, že každý tím odohral 18 zápasov. Po základnej časti nasledovala nadstavbová časť s dvoma skupinami, ktorá sa hrala rovnako systémom 2-krát každý s každým a v ktorej si družstvá preniesli body zo základnej časti. V nadstavbovej skupine o titul hrali družstvá na 1. až 6. mieste po základnej časti a prví štyria postúpili do play-off. Zápasy play-off sa hrali na 3 vyhrané duely. Víťaz súťaže získal Pohár Antona Frola. V druhej nadstavbovej skupine hrali družstvá, ktoré skončili na 7. až 10. mieste po základnej časti. Novinkou oproti minulej sezóne bolo to, že po skončení nadstavbových skupín odohrali družstvá, ktoré nepostúpili do play-off, skupinu o 5. až 8. mieste (tzv. "Ligový pohár"). V nej odohrali zápasy systémom 2-krát každý s každým, pričom predchádzajúce výsledky sa im do tejto časti neprenášali. Posledné 2 družstvá v skupine o 7. až 10. miesto odohrali barážové dvojzápasy s dvoma účastníkmi 1. ligy.
Účastníci.
Poznámky:
Elatos (syn Arkada)

Elatos () je v gréckej mytológii syn lykosúrskeho kráľa Arkada. 
Elatos, syn lykosúrskeho kráľa Arkada, bol v starovekom Grécku považovaný za arkádskeho hrdinu. Jeho matkou bola podľa rôznych verzií buď Laodameia, dcéra spartského kráľa Amykla alebo Meganeira, dcéra eleusínskeho kráľa Krokóna, alebo nymfa Chrysopeleia. 
Grécky cestovateľ Pausanias, ktorý v 2. storočí navštívil Arkádiu sa od miestnych obyvateľov okrem iných informácií dozvedel, že matkou Elata bola dryáda Erato: „"Túto vílu nazývajú Erató a tvrdia o nej, že Arkadovi sa s ňou narodil Azan, Afeidas a Elatos; ešte predtým sa mu narodil ľavoboček Autolaos. Arkas rozdelil synom, ktorí dospeli, zem na tri diely, jedna časť bola pomenovaná po Azanovi Azánia. Z tejto časti sa vraj odsťahovali tí, ktorí bývajú okolo jaskyne vo Frýgii zvanej Steunos a okolo rieky Penkaly. Afeidas dostal Tegeu s príslušným územím, preto tiež básnici nazývajú Tegeu územím Afeida. Elatos získal pohorie Kyllénu, vtedy ešte bezmennú. Neskôr sa Elatos odsťahoval do dnešnej Fókydy, pomáhal Fókom zaťažených vojnou obyvateľmi Flegyai a stal sa zakladateľom mesta Elateie. Azan mal syna Kleitora, Afeidas Alea, Elatos mal vraj päť detí: Aipyta, Perea, Kylléna, Ischya a Stymféla."“ Podľa gréckeho historika Apollodora z Atén bol Elatos otcom dvoch synov, Stymfala a Perea.
Paiónios

Paiónios () môže byť:
Gabion

Gabion je drôtokamenný (drôtoštrkový) prvok, slúžiaci na prenos zemných tlakov (napr. oporné či zárubné múry), ďalej ako opevnenie pri stabilizácii brehov upravovaných vodných tokov, alebo napr. na čelá mostných objektov a priepustov. Využíva sa aj v záhradnej architektúre, alebo ako múr miesto oplotenia.
Opis.
Prvok je vytvorený zo zváraných sietí spojených pomocou špirál zo silného drôtu do pravidelného tvaru (kváder). Často je ošetrený proti korózii pomocou zinkovania alebo aluzinkovou povrchovou ochranou. Po okrajoch koša sa vyskladá kamenivom väčšej frakcie a vnútro koša sa vysype kamenivom menšej frakcie.
Veľkou výhodou gabionových konštrukcií je, že nevyžadujú budovanie drenáže, pretože voda nimi pretečie. Konštrukcia nezaťažuje pôsobenie vody ani v extrémnych podmienkach (napr. pri povodniach) a sú na tieto vplyvy odolnejšie ako napr. retónové konštrukcie.
Pôvod názvu.
Historicky sa týmto názvom označovali koše z prútia naplnené zeminou. Používalo sa ako poľné opevnenie.
Železničná stanica Malacky

Železničná stanica Malacky je železničná stanica v meste Malacky. Stanicou prechádza trať č. 110 (Bratislava - Břeclav).
Stanica sa nachádza na Nádražnej ulici a za budovou susedí s autobusovou stanicou, ktorú obsluhujú prímestské autobusy a MHD. Stanica leží na 24,682 km a je napájaná striedavým prúdom o napätí 25 kV, 50Hz.
Železničná stanica zabezpečuje predaj cestovných lístkov a malého občerstvenia, pred stanicou je novinový stánok. Pred vestibulom je kryté nástupište. Prístup na nástupište je možný cez vestibul alebo od autobusovej stanice. Stanica disponuje štyrmi koľajnicami, z toho tretia je najdlhšia. Koľaj 2 a 3 sa využíva najčastejšie. V stanici zastavujú vlaky kategórie Os (osobný vlak) a REX (regional expres). V stanici zastavujú vlaky Železničnej spoločnosti Slovensko (ZSSK). Zo stanice sa môžeme dostať do železničných staníc ako sú Kúty, Bratislava, Pezinok, Leopoldov. Prednosta železničnej stanice sídli v Železničnej stanici Zohor.
História.
Stavba trate sa datuje už od roku 1886. Malacká stanica vtedy ležala na trati, ktorá spájala Devínsku Novú Ves so Skalicou a mala len jednu prejazdnú koľaj. V období Uhorska trať dosahovala rýchlosti 45 km/h. Železnica bola oficiálne otvorená v októbri 1891.
V roku 1919 sa železničná stanica dočkala štyroch koľajísk a čoskoro sa vybudovala aj druhá prejazdná koľaj.
V roku 1926 sa rozšírila budova o vestibul a priestory čakárne spoločne s dlhým krytým perónom.
Mater a Bludička

Mater a Bludička je krátkometrážna filmová komédia vyrobená produkciou Pixar pre DVD film Autá z roku 2006, ktorá obsahom nadväzuje na film.
Podstatou filmu je, že robiť si žarty z iných sa môže vypomstiť. Film mal premiéru v Austrálii v stredu 25. októbra 2006 v USA a Kanade až v utorok 7. novembra 2006.
V tomto filme sú ako vo filme Autá vyobrazené zvieratá ako stroje – hmyz, konkrétne svätojánska muška, je znázornený modelom VW Chrobák, alebo kravy sú znázornené ako traktory.
Dej filmu.
Mater, hrdzavé, ale priateľské odťahovacie auto známe z úspešného filmu Autá, býva v ospalom mestečku Chladičové Kúpele v okrese Karburátor. Miluje stvárať žarty, pestvá, vylomeniny, šibalstvá či recesiu, ale vždy len na úkor tých druhých. Zrazu ho začne prenasledovať tajomné modré svetielko, ktoré ho naučí, že sa neoplatí robiť zle iným autám.
Postavy.
Hlavnou postavou krátkeho filmu je Mater. V krátkom filme sa objavujú aj postavy z filmu Autá - obyvatelia mestečka Chladičové Kúpele vrátane najnovších obyvateľov – Bleskového McQueena a ťahača jeho kamiónu Macka. Taktiež sa v ňom v krátkych chvíľach objavujú okolití obyvatelia – traktory a kombajn Frank.
Knižná podoba.
14. novembra 2006 bola uvedená aj knižná podoba tohto krátkeho filmu "Mater and the Ghost Light (Little Golden Book)".
Železničná stanica Zohor

Železničná stanica Zohor je železničná stanica v obci Zohor.
Nachádza sa na tratiach č. 110 Bratislava – Břeclav, 112 Zohor – Plavecký Mikuláš a 113 Zohor – Záhorská Ves.
Stanica leží v 12,610 km dvojkoľajnej trate, zo smeru Bratislava hlavná stanica (kilometrovanie od žst. Devínska Nová Ves) do žst. Kúty. Trať Bratislava – Břeclav je elektrifikovaná striedavou sústavou 25 kV/50 Hz. Trate Zohor – Plavecký Mikuláš a Zohor – Záhorská Ves nie sú elektrifikované. Dňa 2. februára 2003 bola osobná preprava na trati Zohor – Plavecký Mikuláš zastavená, v apríli 2017 bola však sezónne obnovená po zastávku Plavecké Podhradie.
V železničnej stanici je možnosť kúpa cestovného lístka a stanica sa zvykne značiť ako „záhorácky“ železničný uzol. Zohorská stanica má tiež pridelené nesamostatné železničné stanice ako sú Malacky, Rohožník alebo Kuchyňa a tiež železničné zastávky, napr. Plavecký Štvrtok.
Železnicou prechádzajú osobné vlaky, rýchliky (prevažne do Česka) a nákladne vlaky. Stanica má koľajisko so 14 dopravnými, 1 manipulačnou, 1 odstavnou a 2 ostatnými koľajami.
Štrbavý

Štrbavý (; ) je vrch v Západných Tatrách na Slovensku. Leží v hrebeni Barance nad Trnovskou dolinou, nad obcou Konská, približne severovýchodne od Liptovského Mikuláša.
Poloha.
Nachádza sa v západnej časti Tatier, v geomorfologickom podcelku Západné Tatry a v ich časti Liptovské Tatry. Leží v Žilinskom kraji, v okrese Liptovský Mikuláš a zasahuje na katastrálne územie obcí Jamník a Konská. Najbližšími sídlami sú južným smerom situovaná Pribylina, Jakubovany a Konská, juhozápadne leží Žiar. Vrch sa nachádza v Tatranskom národnom parku.
Opis.
Štrbavý leží v juhovýchodnej rázsoche vrchu Baranec () medzi samotným Barancom a Malým Barancom (). Juhozápadné svahy spadajú do záveru Trnovskej doliny zvaného "Studeničky", ktorou voda z tejto časti odteká potokom Trnovec do Váhu. Opačné severovýchodné svahy klesajú do Jamníckej doliny, kde sa nachádzajú dva výrazné žľaby pomenované "Maselňa" a "Pusté". Vodu z tejto oblasti odvádza Jamnícky potok do Račkovej a Belej. 
Južne sa nachádza Stará Stávka (), Holý vrch (), sedlom oddelený Malý Baranec (), Mládky () a Klinovaté (), východne leží Kečka (), Nižný Ostredok (), Nižná Magura (), Ostredok (), Vyšná Magura () a Jakubina (), severne Hrubý vrch (), Deravá (), Volovec (), Ostrý Roháč (), Plačlivé (), Smrek (), Nohavica (), Tri kopy (), Hrubá kopa () a Baníkov () a západne Príslop (), sedlom oddelený Baranec (), Jalovecká kopa (), Ráztoka (), Široká () a Solisko (). Vrcholom prechádza značený turistický chodník.
Výhľady.
Hôľnato-skalnatý vrchol umožňuje kruhový rozhľad. Vďaka značnej nadmorskej výške a polohe poskytuje výhľad na mnohé vrcholy Západných Tatier, blízke doliny, časť Vysokých Tatier a Podtatranskú kotlinu, pri vhodných podmienkach vidieť aj Chočské vrchy, Malú a Veľkú Fatru, Nízke Tatry, Spišsko-gemerský kras, Kozie chrbty a Volovské vrchy.
Železničná stanica Šaštín-Stráže

Železničná stanica Šaštín-Stráže je železničná stanica v meste Šaštín-Stráže. Nachádza sa na 59,395 km trate Kúty – Trnava, medzi obcami Kuklov a Borský Mikuláš. Trať i stanica je elektrifikovaná striedavým napätím 25 kV s frekvenciou 50 Hz. Na železničnej stanici nie je možná kúpa cestovného lístka.
Budova stanice sa nachádza vľavo, v smere od Kútov. Stanica je položená na Nádražnej ulici v časti Šaštín a od mesta je vzdialená zhruba 15 minút a 10 minút trvá cesta k rekreačnému stredisku Gazárka. Neďaleko stanice sa nachádza autobusová zastávka, ktorú obsluhujú prímestské autobusy.
Zoznam piesní Spievankovo

Toto je zoznam piesní hudobno-zábavno-náučného projektu pre deti Spievankovo.
Zoznam.
poz. - pieseň - (autor hudby piesne / autor textu piesne)
(h:/t:) - doteraz nezistený autor hudby alebo textu
Radoslav Števčík

Mgr. Radoslav Števčík (* 1. marec 1970, Bojnice) je slovenský novinár, reportér, podnikateľ v rokoch 2014 až 2018 starosta mestskej časti Bratislava-Staré Mesto. Narodil sa v Bojniciach, ale od roku 1988 žije v Bratislave, kde v roku 1993 absolvoval štúdium slovenčiny a ruštiny na Filozofickej fakulte Univerzity Komenského.
Aktívne sa zúčastnil protestu bratislavských študentov 16. novembra 1989. Vysokoškoláci vtedy žiadali slobodu, demokraciu, slobodu pre členov tzv. Bratislavskej päťky, školské reformy. Bol jedných z odvážnych, ktorí na kameru ČST hovoril o požiadavkách mladej generácie. Reportáž s vyjadreniami študentov v ten večer o 22,00 h vysielala televízia v relácii Aktuality.
Po 17. novembri 1989 sa aktívne zapojil do študentského hnutia. Bol členom prvého študentského štrajkového výboru Filozofickej fakulty UK v Bratislave a členom "Koordinačného výboru študentských štrajkových výborov", neskôr "Celoslovenský koordinačný výbor vysokoškolákov." Bol jedným z piatich autorov listu študentov Filozofickej fakulty predsedovi federálnej vlády Ladislavovi Adamcovi, v ktorom žiadali o prešetrenie udalostí 17. novembra 1989 na Národnej triede v Prahe a potrestanie vinníkov. V pondelok 20. novembra 1989 o 9,00 h piati študenti (Andrea Červená, Adriana Hosťovecká, Milan Novotný, Rastislav Rigo a Radoslav Števčík) prečítali vo foyer budovy Univerzity Komenského v Bratislave, čím začali protest a neskôr novembrový štrajk študentov Filozofickej fakulty UK.
Prehľad činnosti.
Stručný zoznam funkcií:
Sviatok práce

Sviatok práce alebo 1. máj je medzinárodný sviatok pracujúcich. Uznesenie o oslavách prijal ustanovujúci kongres II. internacionály roku 1889 v Paríži na pamäť všeobecného štrajku a masových demonštrácií chicagskych robotníkov, ktoré sa konali roku 1886 za osemhodinový pracovný čas. V roku 1886 sa všade v USA – od New Yorku po San Francisco zdvihla vlna demonštrácií. Centrom boja bolo Chicago, do ktorého ulíc vyšlo 1. mája 40 000 štrajkujúcich. Štrajky pokračovali ešte dva dni, ale 3. mája využila polícia stretnutie štrajkujúcich so štrajkokazmi a začala paľbu do robotníkov, pričom šesť osôb bolo zabitých a päťdesiat ťažko ranených. Po krvavých udalostiach v Chicagu rozpútali úrady v celých USA štvanice proti robotníckemu hnutiu a masovo zatýkali.
Po vzniku Česko-Slovenska bol od roku 1919 1. máj vyhlásený za štátny sviatok. Prvomájové oslavy sa niesli v duchu boja proti nezamestnanosti a zhoršovaniu postavenia pracujúcich. V rokoch 1933 – 1938 vyjadrovali protest proti fašizmu a vojne. Prvomájové oslavy boli v období socializmu v Česko-Slovensku po vzore Sovietskeho zväzu spojené s prvomájovými sprievodmi s alegorickými vozmi.
Erasos

Erasos () je v gréckej mytológii syn Trifyla a vnuk lykosúrskeho kráľa Arkada. 
Z antických autorov nám správu o ňom zanechal jedine Pausanias, ktorý videl jeho sochu medzi najpamätnejšími votívnymi dielami v Delfách: „"Tohoto Trifyla nezrodila Erató, ale Laodameia, dcéra Amykla, vládcu v Lakedaimone. Erasos, Trifylov syn, bol sem venovaný tiež... Arkádsky Samolas je tvorca Trifyla a Azana, Antifanes z Argosu zase Elata, Afeida a Erasa."“
Zo sochy Erasa sa zachoval podstavec. Značne poškodený nápis na tomto podstavci uvádzal signatúru umelca a s veľkou pravdepodobnosťou aj jeho meno. Na ďalšom epigrafickom náleze z Delf sú okrem jeho mena uvedené aj mená jeho rodiny z Arkádie a iných mýtických postáv.
Skorumpovaní poliši

Skorumpovaní poliši () je americký kriminálno-dramatický televízny seriál, ktorého tvorcom je Adi Hasak. Seriál mal v USA premiéru 7. januára 2016 na stanici NBC. Seriál sa odohráva v New Yorku a v hlavnej úlohe sa predstaví Jennifer Lopez ako Harlee Santosová, slobodná matka a detektív NYPD, ktorá je nútená stať sa informátorkou FBI, zatiaľ čo sa musí vysporiadať s vlastnými finančnými a rodinnými problémami.
5. februára 2016 stanica NBC objednala 13-dielnu 2. sériu, ktorá mala premiéru 5. marca 2017. 17. marca 2017 potom stanica objednala aj tretiu sériu. 4. apríla 2018 bolo oznámené, že tretia séria je posledná a obsahuje 10 epizód. Premiéra tretej série bola 17. júna 2018 a finále seriálu 19. augusta 2018.
Na Slovensku sa seriál vysielal od 2. mája 2018 do 30. marca 2020 na JOJke a WAU.
Série a časti.
Pozri "Zoznam častí seriálu Skorumpovaní poliši".
Produkcia.
Vo februári 2014 stanica NBC objednala trinásťdielny seriál. Teaser trailer bol vydaný 3. júna 2015.
Obsadenie.
Jennifer Lopez získala hlavnú úlohu v roku 2014. 26. februára 2015 boli obsadení Liotta, de Matteo, Vincent Laresca a Warren Kole. Dayo Okeniyi získal rolu detektíva Michaela Lomana. 30. marca 2015 získal vedľajšiu rolu Hampton Fluker. 8. apríla 2015 získala rolu Christiny herečka Sarah Jeffery. 13. apríla 2015 získal rolu Jamesa Navyho Gino Anthony Pesi. 15. júna 2016 sa Anna Gunn pripojila k obsadeniu druhej série vo vedľajšej úlohe Julie Ayer.
Natáčanie.
Natáčanie 1. série sa začalo 5. júna 2015 v New Yorku. Natáčanie 2. série sa začalo v júli 2016 a natáčanie 3. série v apríli 2017.
Ocenenia a nominácie.
Seriál získal nomináciu na cenu Teen Choice Awards v roku 2016 v kategórii najlepšia televízna dráma a Jennifer Lopez získala nomináciu v kategórii najlepšia televízna herečka (dráma). V roku 2016 seriál tiež získal nomináciu na cenu Imagen Foundation Awards a Jennifer Lopez získala nomináciu v kategórii najlepšia televízna herečka.
V roku 2017 Jennifer Lopez získala cenu People's Choice Awards v kategórii najlepšia herečka v krimi-dramatickom seriáli.
Vysielanie.
V Indii mal seriál premiéru 8. januára 2016 na stanici Colors Infinity a vysielal sa deň po americkej premiére. V Kanade sa seriál vysielal na stanici Global v rovnakom čase ako v USA na NBC. V Holandsku sa seriál vysielal v stredy na stanici Fox. V Austrálii mal seriál premiéru 2. augusta 2016 na stanici Universal Channel.